கேள்வி: தமிழ்நாட்டில் மலைக்கோயில்கள் என்பது என்ன?
பதில்: படிமம்:Palani Hill.JPG தமிழ்நாட்டில் மலைக்கோயில்கள் என்னும் இக் கட்டுரை தமிழ்நாடு மலைகள் அல்லது குன்றுகளின் மீது அமைக்கப்பட்டுள்ள கோயில்கள் பற்றியது. தமிழ்நாட்டில் மலைக் கோயில்கள் தோன்றிய விதம், காலம் என்பவை பற்றி அறுதியிட்டு கூறமுடியாது போனாலும், மிகப் பழைய காலம் முதலே மலை மீது கோயில்கள் இருந்தது குறித்த சான்றுகள் உண்டு. தமிழர் பண்பாட்டில் மலையும் மலை சார்ந்த பகுதியுமான குறிஞ்சித் திணைக்கு உரிய கடவுளாக முருகன் கொள்ளப்படுவதனால்,''சேயோன் மேய மைவரை உலகமும்'' - தொல்காப்பியம் பொருளதிகாரம், பாடல் -5. தமிழ்நாட்டில் முருகனுக்கு உரிய கோயில்கள் பல மலைக் கோயில்களாக இருப்பதைக் காணலாம். எனினும், முருகனைத் தவிரப் பிற இந்துக் கடவுளருக்கும் மலைமீது கோயில்கள் உள்ளன. இந்துக் கோயில்கள் மட்டுமன்றி கிறித்தவம், இசுலாம் முதலிய மதங்களுக்கான வணக்கத்தலங்களும் மலைகள் மீது அமைக்கப்படுவது உண்டு.